DA Den Europæiske Unions Tidende C 233/1

Oplysninger om data fra medlemsstaternes positivlister som meddelt i henhold til Kommissionens beslutning 2009/767/EF som ændret ved afgørelse 2010/425/EU og gennemførelsesafgørelse 2013/662/EU og som meddelt i henhold til gennemførelsesafgørelse (EU) 2015/1505

(2016/C 233/01)

I henhold til artikel 2, stk. 4, i Kommissionens beslutning 2009/767/EF (1), som ændret ved afgørelse 2010/425/EU (2) og gennemførelsesafgørelse 2013/662/EU (3), og som er i kraft indtil den 1. juli 2016, stiller Kommissionen de oplysninger, der er indgivet af medlemsstaterne i henhold til artikel 2, stk. 3, i beslutning 2009/767/EF, som ændret, til rådighed for alle medlemsstaterne i en underskrevet maskinelt læsbar version gennem en sikker kommunikationsforbindelse til en godkendt webserver,

og

i henhold til artikel 4, stk. 3, i Kommissionens gennemførelsesforordning (EU) 2015/1505 (4), som træder i kraft den 1. juli 2016, stiller Kommissionen de oplysninger, der er meddelt af medlemsstaterne i henhold til artikel 4, stk. 1 og 2, i gennemførelsesafgørelse (EU) 2015/1505, til rådighed for offentligheden via en sikker kommunikationsforbindelse til en godkendt webserver og i en elektronisk underskrevet eller forseglet form, der egner sig til automatiseret behandling.

De nedenfor angivne oplysninger erstatter de oplysninger, der er offentliggjort i EUT C 435 af 24.12.2015, s. 1, om samme emne.

De oplysninger, der er meddelt af medlemsstaterne, er tilgængelige i en underskrevet eller forseglet, maskinelt læsbar form (i et følgende benævnt den »sammensatte liste«) i XML-format via følgende URL: https://ec.europa.eu/information_society/policy/esignature/trusted-list/tl-mp.xml.

Autenticiteten og integriteten af den »sammensatte liste« sikres ved hjælp af en elektronisk underskrift (eller et elektronisk segl, hvor det er relevant), som understøttes af ét af følgende digitale certifikater, der kan autentificeres ved hjælp af følgende digestoplysninger:

1. Digestværdi for det første certifikat: — Digestværdi (hexadecimal) af SHA-256: 59 c8 0d cc 74 29 cc fd 8c 2b 15 90 fe 88 5f b4 f6 c7 7f 7c 9c bb 4b 82 a6 2c b1 c2 7f f4 e2 46 — Digestværdi (hexadecimal) af SHA-1: 4b 78 8c 05 93 2d 0c ea 88 f7 a8 4a 52 ce ca 04 ef 7c 93 73 — Digestværdi (Base64) af SHA-256: WcgNzHQpzP2MKxWQ/ohftPbHf3ycu0uCpiyxwn/04kY= — Digestværdi (Base64) af SHA-1: S3iMBZMtDOqI96hKUs7KBO98k3M

2. Digestværdi for det andet certifikat: — Digestværdi (hexadecimal) af SHA-256: f1 bc dd 11 7b 15 54 17 38 13 a4 21 83 c5 4d b9 7e 3a 7e 10 9d 0a fa 98 f4 bc d3 26 75 4a 03 51 — Digestværdi (hexadecimal) af SHA-1: d5 44 56 29 05 70 58 26 fd 1e 13 32 a3 3c 25 69 88 35 7a 3c — Digestværdi (Base64) af SHA-256: 8bzdEXsVVBc4E6Qhg8VNuX46fhCdCvqY9LzTJnVKA1E= — Digestværdi (Base64) af SHA-1: 1URWKQVwWCb9HhMyozwlaYg1ejw=

3. Digestværdi for det tredje certifikat: — Digestværdi (hexadecimal) af SHA-256: ff ea 7f 0e d2 9b eb 07 73 ea 3b 0c 47 29 bb f8 00 a6 c3 90 b6 21 95 cb 27 0f 12 a4 aa 62 f2 84 — Digestværdi (hexadecimal) af SHA-1: 5e 9f a7 c8 73 6c 86 e3 86 64 ba 1a f0 d0 42 43 75 ee 5c 3c — Digestværdi (Base64) af SHA-256: /+p/DtKb6wdz6jsMRym7+ACmw5C2IZXLJw8SpKpi8oQ= — Digestværdi (Base64) af SHA-1: Xp+nyHNshuOGZLoa8NBCQ3XuXDw=

4. Digestværdi for det fjerde certifikat: — Digestværdi (hexadecimal) af SHA-256: f7 bc 0d 16 4d ec 8f 36 70 9a be 85 fc 57 02 2f 3b 16 84 70 0a 80 4c 36 8d 34 32 90 04 90 df cb — Digestværdi (hexadecimal) af SHA-1: 00 d2 05 3d e4 cb 4e 0e 3c 4a e3 d6 f4 01 24 95 8c 48 bf 6e — Digestværdi (Base64) af SHA-256: 97wNFk3sjzZwmr6F/FcCLzsWhHAKgEw2jTQykASQ38s= — Digestværdi (Base64) af SHA-1: ANIFPeTLTg48SuPW9AEklYxIv24=

Autenticiteten og integriteten af den »sammensatte liste« bør derfor verificeres af signaturmodtagerne før brug. Kommissionen påtager sig intet ansvar for indholdet af de nationale positivlister, som pointerne henviser til, da de udelukkende er medlemsstaternes ansvar.

Fra datoen for offentliggørelsen af nærværende oplysninger skal den »sammensatte liste« indeholde URL'en for den »sammensatte liste« og PEM-repræsentationen (»Privacy Enhanced Mail«) af de ovenstående digitale certifikater, som angivet i bilag I (i det følgende benævnt den »sikre pointer til den sammensatte liste«).

Alle fremtidige ændringer af »den sikre pointer til den sammensatte liste« skal ligeledes afspejles i offentliggørelsen af en ny udgave af den »sammensatte liste«, som vil indeholde en ny URL eller et ændret sæt digitale certifikater, som signaturmodtagerne skal bruge ved autentificering af den »sammensatte liste«.

Fra datoen for udstedelsen af den »sammensatte liste«, hvori disse nye oplysninger først offentliggøres, kan signaturmodtagerne anvende den »sikre pointer til den sammensatte liste« til at lokalisere og autentificere den »sammensatte liste« i stedet for den tidligere udstedte »sikre pointer til den sammensatte liste«. Europa-Kommissionen vil også sikre, at den tidligere udstedte »sikre pointer til den sammensatte liste« stadig kan anvendes til at lokalisere og autentificere den »sammensatte liste« frem til 15 dage efter offentliggørelsen af den nye »sikre pointer til den sammensatte liste«. Dette giver signaturmodtagerne en overgangsperiode, hvori de kan optage de nye oplysninger på det for dem mest hensigtsmæssige tidspunkt.

Europa-Kommissionen kan dog uden varsel ændre længden på denne periode med en ny offentliggørelse i Den Europæiske Unions Tidende, f.eks. som en midlertidig reaktion på en nødsituation, der kræver øjeblikkelig erstatning af alle de digitale certifikater for den »sikre pointer til den sammensatte liste«.

Hver enkel udgave af den »sammensatte liste« indeholder som den første del af oplysningerne om den underliggende ordning, i kronologisk rækkefølge med det nyeste element først, en liste over:

— de URL'er, hvor den senest arkiverede version af de forrige udgaver af den »sammensatte liste«, der indeholder en ny »sikker pointer til den sammensatte liste«, er offentliggjort, ned til

— URL'en for den seneste relevante offentliggørelse i Den Europæiske Unions Tidende, hvori den »sikre pointer til den sammensatte liste« fastsættes.

Indtil den 30. juni 2016 er de oplysninger, der er meddelt af medlemsstaterne, også tilgængelige i en menneskeligt læsbar version på følgende URL: https://ec.europa.eu/information_society/policy/esignature/trusted-list/tl-hr.pdf

I overensstemmelse med de gældende retlige rammer sikres offentliggørelsen fra den 1. juli 2016 kun i en maskinelt læsbar form.

(1) Kommissionens beslutning 2009/767/EF af 16. oktober 2009 om fastlæggelse af foranstaltninger, der skal lette anvendelsen elektroniske procedurer ved hjælp af »kvikskranker« i henhold til Europa-Parlamentets og Rådets direktiv 2006/123/EF om tjenesteydelser i det indre marked (EUT L 299 af 14.11.2009, s. 18).

(2) Kommissionens afgørelse 2010/425/EU af 28. juli 2010 om ændring af beslutning 2009/767/EF for så vidt angår oprettelse, vedligeholdelse og offentliggørelse af positivlister over certificeringstjenesteudbydere, der overvåges af/er akkrediteret af medlemsstaterne (EUT L 199 af 31.7.2010, s. 30).

(3) Kommissionens gennemførelsesafgørelse 2013/662/EU af 14. oktober 2013 om ændring af beslutning 2009/767/EF for så vidt angår oprettelse, vedligeholdelse og offentliggørelse af positivlister over certificeringstjenesteudbydere, der overvåges/akkrediteres af medlemsstaterne (EUT L 306 af 16.11.2013, s. 21).

(4) Kommissionens gennemførelsesafgørelse (EU) 2015/1505 af 8. september 2015 om fastlæggelse af tekniske specifikationer og formater for positivlister i henhold til artikel 22, stk. 5, i Europa-Parlamentets og Rådets forordning (EU) nr. 910/2014 om elektronisk identifikation og tillidstjenester til brug for elektroniske transaktioner på det indre marked (EUT L 235 af 9.9.2015, s. 26).